burgasdotpro/wikipedia huggingface dataset:
Rímske cesty

Rímske cesty boli cesty budované v období Starovekého Ríma a boli určené pre rýchlu dopravu materiálu, dobytka, vozov, presun vojsk, obchod a prenos správ. Boli základom pre vývoj Rímskej ríše. Rímska cestná infraštruktúra bola tvorená cestami s dĺžkou viac ako 400 000 km, z toho bolo viac ako 80 500 km spevnených. V období vrcholu Starovekého Ríma viedlo z mesta aspoň 29 veľkých vojenských ciest. Boli upravované kopce, zasypávané údolia a rieky preklenované mostami. V istom období bola Rímska ríša rozdelená do 113 provincií prepojených 372 veľkými cestnými spojeniami. Iba v Galii bolo upravených minimálne 21 000 km a v Británii minimálne 4 000 km.
Rimania sa stali majstrami vo výstavbe ciest, ktoré nazývali viae. Ich účelom bola doprava materiálu z jedného miesta na druhé. Bol dovolený peší prístup aj prechod, hnať dobytok, vozy alebo prenos informácií. Tieto cesty (viae) sa líšili od ostatných menších ciest, ciest pre koní a chodníkov. Podľa zákona dvanástich tabúľ bola minimálna šírka cesty via stanovená na 2,4 m v rovine a 4,9 m v oblúku.
Rímska cestná infraštruktúra bola dôležitá pre udržanie stability ríše aj pre jej ďalší rozmach. Cesty podporovali Rímske légie ale v neskorom staroveku naopak poskytli výhodu pre inváziu Barbarov.
Typy.
Rímske cesty boli rôznorodé, od jednoduchej cesty z guľatiny až po spevnené cesty používajúce hrubý podklad zo spevneného štrku, ktorý zabezpečoval odvodnenie dažďovej vody a cesta tak ostala suchá a nepremenila sa na blato.
Podľa Ulpiana existovali tri druhy ciest:
Dulce María

Dulce María celým menom Dulce María Espinosa Saviñón (* 6. december 1985, Mexiko, Mexiko) je mexická herečka, speváčka a skladateľka. Študovala hudobnú školu. Hrala v mexickej telenovele Rebelde. Bola členkou hudobnej skupiny K.I.D.S, Jeans, neskôr vo veľmi úspešnej skupine RBD. Dnes pôsobí ako sólová speváčka.
Manhattan (rozlišovacia stránka)

Manhattan môže byť:
Jean Delsarte

Jean Frédéric Auguste Delsarte (* 19. október 1903, Fourmies, Francúzsko - † 28. november 1968, Nancy) bol francúzsky matematik. Zaoberal sa predovšetkým funkcionálnou analýzou, teóriou grúp a fyzikou. Bol členom skupiny Nicolas Bourbaki.
Kozia ulica (Bratislava)

Kozia ulica v je ulica v Bratislave. 
História.
Ulica vznikla počas predmestskej výstavby na vonkajšej strane mestského opevnenia najneskôr pred koncom 14. storočia. V roku 1381 mala 4 domy a v roku 1720 mala 14 domov.
Historické názvy.
Pôvodný názov ulice bol "Gaißgasse(n)"/"Gaisgasse(n)" (spisovne nem. "Geißgasse"). Na jej hornom konci bola vo vonkajšom opevnení mesta Kozia brána ("Gaistor"), ktorou sa v minulosti vyháňali kozy na pašu na svahy Malých Karpát.
Neskôr bola ulica niekoľkokrát premenovaná:
Cintorín pri Kozej bráne.
Na konci Kozej ulice vznikol v roku 1783 evanjelický Cintorín pri Kozej bráne ("Gaistor-Friedhof"), ktorý sa používal do konca 2. svetovej vojny.
Zoznam piesní Františka Nedvěda

Toto je zoznam piesní, ktoré naspieval alebo zložil spevák, skladateľ a textár František Nedvěd.
Zoznam piesní.
poz. - pieseň - duet - (autor hudby / autor textu piesne) - rok
(h:/t:) - doteraz nezistený autor hudby alebo textu
Dušan Vančura

Dušan Vančura (* 9. december 1937, Užhorod - † 16. apríl 2020, Mirochov, Chlum u Třeboně) bol český spevák, kontrabasista, textár, hudobný aranžér a prekladateľ, pôvodným občianskym povolaním inžinier-elektrotechnik.
Od roku 1964 spolupracoval so skupinou Spirituál kvintet, jej stálym členom sa stal v roku 1969. Krátko tiež pôsobil v skupine Brontosauři. Súčasne viedol svoj vokálny súbor Antikvartet.
Department (Nikaragua)

Nikaragua je administratívne rozdelená na 15 departmentov a 2 autonómne regióny. Týchto 17 územných celkov sa ďalej rozdeľuje na 152 "municipios".
James Coburn

James Harrison Coburn, Jr. (* 31. august 1928, Laurel, Nebraska, USA – † 18. november 2002, Beverly Hills, Kalifornia, USA ) bol americký herec írsko-švédskeho pôvodu.
Životopis.
Od detstva hral ochotnické divadlo, študoval dramatické umenie na dvoch kalifornských univerzitách a neskôr aj súkromne v New Yorku. Počas druhej svetovej vojny narukoval a slúžil ako radista. Po vojne začal najprv hrať v San Diegu, a neskôr aj na newyorskom Broadwayi. V 50-tych rokoch 20. storočia začal hrať aj vo filme, spočiatku išlo skôr o menšie a epizódne roly vo westernoch. Predurčovala ho k tomu hlavne ostro rezaná tvár a štíhla postava. Najväčšiu slávu a všeobecnú známosť mu priniesla výborne zahraná rola neohrozeného pištolníka a vrhača nožov vo svetoznámom westerne "Sedem statočných", kde hral postavu Britta. Aj neskôr hral často pištolníkov, kriminálnikov, dobrodruhov a detektívov v rôznych dobrodružných, špionážnych a kriminálnych filmoch. V roku 1998 sa dočkal aj Oscara za vedľajšiu rolu alkoholického otca vo filmovej dráme "Utrpenie".
Patril medzi propagátorov filmového kaskadérstva a ázijských bojových umení, obdivoval automobilové preteky a orientálnu filozofiu. V závere života sa uplatnil tiež ako moderátor a sprievodca dokumentárnych filmov s touto tématikou. Zomrel vo veku 74 rokov na infarkt myokardu.
Dádra a Nagar Havelí

Dádra a Nagar Havelí (prepisované aj Dádra a Nágar Havélí, Dádra a Nagarávali, Dadra a Nagar Havélí) bolo do roku 2020 zväzové teritórium na západe Indie. Dnes je súčasťou zväzového teritória Dádra a Nagar Havelí a Daman a Diú.
Územie bolo zaklinené medzi štátmi Maháraštra a Gudžarát. Dádra je enkláva ležiaca niekoľko kilometrov severne od Nagar Havelí v Gudžaráte. Územie sa nachádzalo pri ústí rieky Ganga Daman.
Populácia bola prevažne hinduistická, s malou kresťanskou a moslimskou menšinou. Veľká časť obyvateľstva bola zamestnaná v poľnohospodárstve, pestovala sa najmä ryža a proso.
Lakadivy

Lakadivy alebo zriedkavo Lakšadvíp je názov najmenšieho zväzového teritória, ktoré zahŕňa súostrovie približne 200 až západne od pobrežia Indie. Ostrovy sú v skutočnosti vrcholy podmorského pohoria. Súostrovie tvorí 12 atolov, 3 rify, 5 plytčín z celkového počtu 36 ostrovov a ostrovčekov. Veľké ostrovy sú Andrott (), Minicoy (), Kavaratti () – administratívne centrum, Agatti () a Kalpeni ().
Obyvatelia na severe súostrovia hovoria malajálamčinou a na juhu maldivčinou. Súostrovie je najväčším producentom kokosu v Indii.
Ondřej Novosad

generálmajor Ing. Ondřej Novosad (* 17. december 1962, Jeseník) je slovenský generál vo výslužbe.
Do výslužby odišiel 31. decembra 2022, jeho poslednou funkciou bol veliteľ Spoločného operačného veliteľstva, ktoré vzniklo v apríli 2021. Od 1. apríla 2017 do 31. decembra 2020 bol vojenský predstaviteľ pri Vojenskom výbore NATO a EÚ. Predtým bol od roku 2012 veliteľom Pozemných síl Slovenskej republiky.
Život.
V roku 1982 absolvoval Vojenskú strednú odbornú školu v Martine. Potom v období 1982, až 1986 študoval na Vojenskej vysokej škole vo Vyškove na Morave a roku 1986 bol menovaný do hodnosti poručík ako vojak z povolania. Po ukončení štúdia vykonával základné veliteľské funkcie v ženijnom vojsku. Po ukončení postgraduálneho štúdia na Vojenskej akadémii A. Zápotockého v Brne bol v roku 1991, ustanovený do funkcie veliteľa školy dôstojníkov v zálohe. 
Po zániku Českej a Slovenskej Federatívnej Republiky sa v roku 1993, stal ženijným náčelníkom v Žiline. Od roku 1997 do roku 2001 absolvoval rôzne štábne a jazykové kurzy na Slovensku aj v zahraničí. V roku 2005, absolvoval kurz anglického jazyka vo Veľkej Británii. V rokoch 2007 až 2010 pôsobil vo funkcii veliteľa 2. mechanizovanej brigády v Prešove. V tejto funkcii vtedajšieho plukovníka Novosada prezident SR k 23. januáru 2008 vymenoval do prvej generálskej hodnosti brigádny generál. V rokoch 2010 až 2012 bol zástupcom veliteľa Pozemných síl, 10./15. septembra 2012 (podľa životopisu 15. septembra) sa stal ich veliteľom. Funkciu vykonával do 31. marca 2017. Od 1. apríla 2017 bol vojenským predstaviteľom pri Vojenskom výbore NATO. Vo funkcii nahradil genmjr. Miroslava Kociana. Pôsobenie vo funkcii ukončil k 31. decembru 2020, jeho nástupcom je genpor. Josef Pokorný.
19. apríla 2016 bol prezidentom Andrejom Kiskom povýšený do hodnosti generálmajor.
K 31. decembru 2022 opustil funkciu veliteľa Spoločného operačného veliteľstva a „po viac ako 42 rokoch v uniforme“ odišiel do výslužby. Jeho nástupcom sa stal brig. gen. Martin Michalko. 16. februára 2023 mu za službu vlasti poďakovala prezidentka Zuzana Čaputová.
Externé odkazy.
Fotografia
Granite (singel)

„Granite“ je prvý singel austrálskej drum and bassovej skupiny Pendulum z ich druhého štúdiového albumu "In Silico". Album bol vydaný cez vydavateľstvo Warner Music UK. Pieseň vstúpila 11. novembra 2007 do hitparády UK Singles Chart a dosiahla #29 dňa 2. decembra 2007.
Prehľad úspešnosti.
„Granite“ vstúpil do UK Singles Chart dňa 11. novembra 2007 na 48. mieste na základe sťahovania z iTunes a 7digital. Po vydaní fyzických formátov pieseň dosiahla #29 dňa 2. decembra 2007. Tento úspech bol neskôr prekonaný singlom „Propane Nightmares“, ktorý dosiahol #9. „Granite“ zostal v rebríčku celkovo šesť týždňov.
Formáty a zoznamy skladieb.
Toto sú hlavné formáty a zoznamy skladieb vydaní singla „Granite“.
12" singel
CD singel
Limitovaná edícia 12" singel
Promo CD singel
Zostava.
Nasledujúci ľudia sa podieľali na vytvorení singla „Granite“.
Ľubor

Ľubor je mužské krstné meno. Meniny na Slovensku má 24. septembra.
Moorilla Hobart International 2010

Moorilla Hobart International 2010 sa konal v dňoch 10. - 16. januára v austrálskom Hobarte na otvorených kurtoch s tvrdým povrchom. Rozpočet turnaja je 220 000 USD. Víťazkou dvojhry sa stala Ukrajinka Aľona Bondarenková. Bolo to jej druhé turnajové víťazstvo na okruhu WTA. Víťazkami štvorhry sa stal taiwansko-český pár Čuang Ťia-žung a Květa Peschkeová, ktorý vo finále porazil taiwansko-rumunský pár Čan Jung-žan, Monica Niculescová.
Víťazi.
Dvojhra žien.
 Aľona Bondarenková vs. Šachar Peerová 6-2, 6-4 
Štvorhra žien.
 Čuang Ťia-žung / Květa Peschkeová vs. Čan Jung-žan / Monica Niculescová 3-6, 6-3, 10-7
Dark psytrance

Dark psytrance (tiež killer psytrance, dark psy, horror trance, horror psy, psycore, alebo black trance) je tmavšia, rýchlejšia a viac skreslená forma psychedelického trance s tempom pohybujúcim sa zvyčajne medzi 145 až 180 BPM, ale môže sa zvýšiť až na viac ako 500 BPM. Dark psytrance má pôvod v Rusku a Nemecku odkiaľ sa rozšíril do ďalších krajín po celom svete.
Charakteristika.
Dark psytrance zvyčajne nepoužíva vokály a vyznačuje sa svojimi dlhými nemelodickými plochami skôr psychedelických tvarov s rečou a ďalšími druhmi samplov, zvyčajne vybraných z rôznych filmov (najmä horory alebo sci-fi filmy) alebo občas aj z iných skladieb.
Atmosféra a téma skladieb veľmi voľne pripomínajú žánre ako dark ambient, musique concrète, darkcore, power noise a industrial.
V poslednej dobe niektorí umelci, ktorí predtým hrali dark psytrance ako napríklad N3XU5, Darkpsy a Fungus Funk začali produkovať viac melodický, juhoafrický zvuk, zatiaľčo iní začínajú experimentovať použitím melódií a elementmi morning trance v dark psytrance napríklad umelci Deja Vu Fabrique (Zolod from Parasense), Psyc0ma, a C-P-C.
Suomisaundi

Suomisaundi (iné názvy: suomisoundi, suomistyge, spugedelic trance) je freestyle štýl psychedelic trance, ktorý vznikol vo Fínsku okolo polovice 90-tych rokov. Výraz „suomisaundi“ doslovne znamená „fínsky zvuk“ vo Fínsku, ale hudba, ktorá obsahuje mnoho charakteristík suomisaundi si získal celosvetovú popularitu. Termín „spugedelic“ je komicky odvodený od „psychedelic“ a „spuge“ znamená „alkoholický“ v Helsinskom slangu. Termín „spugedelic“ bol pravdepodobne prvýkrát použitý suomisaundi umelcom Huopatossu Mononen v názve jeho skladby „Kikapelaus (A Spugedelik Return To Monoverse)“.
Aeronómia

Aeronómia je interdisciplinárna veda na pomedzí meteorológie a geofyziky, ktorá sa zaoberá štúdiom vyšších častí atmosféry nachádzajúcich sa nad troposférou, kde zohrávajú dôležitú úlohu javy ako disociácia a ionizácia. Predmetom jej záujmu sú predovšetkým ionosféra a ozonosféra a javy nastávajúce v týchto častiach atmosféry.
Granite

Granite môže znamenať:
Ženská dvojhra na Moorilla Hobart International 2010

Ženská dvojhra na Moorilla Hobart International 2010 sa hrala ako súčasť Moorilla Hobart International 2010 od 10. januára do 16. januára. Titul získala Ukrajinka Aľona Bondarenková, ktorá vo finále porazila Izraelčanku Šachar Peerovú 6:2, 6:4. Bolo to jej druhé víťazstvo na okruhu WTA.
Škandinávske vrchy

Škandinávske vrchy je pohorie, ktoré sa rozprestiera na Škandinávskom polostrove. Západná časť pohoria má strmé svahy na pobreží so Severným a Nórskym morom, pričom vytvára známe nórske fjordy. Severovýchodná časť sa postupne stáča k Fínsku. Sever pohoria s vrcholmi nad 2 000 m n. m. sa nachádza za polárnym kruhom a tvorí hranicu Švédska a Nórska. 
Pohorie nie je veľmi vysoké ale svahy hôr sú strmé. Najvyššie vrcholy sa nachádzajú v nórskej časti Oppland. Galdhøpiggen (2 469 m) v južnom Nórsku je najvyšším vrcholom v štáte, Kebnekaise s 2 104 m je najvyšší vrchol Švédska a Halti (1 328 m) je najvyšším vrchom vo Fínsku. Severská poloha pohoria spolu s vlhkosťou Atlantického oceánu vytvárajú ľadovcové polia a ľadovce, ktoré v spojení so strmými vrchmi vytvárajú veľkolepú a dramatickú scenériu. 
Škandinávske vrchy vznikli kaledónskym vrásnením a sú tak geologicky prepojené s pohoriami v Škótsku, Írsku a cez Atlantik aj v Severnej Amerike s Apalačskými vrchmi. Podľa geológov v minulosti tvorili jedno spoločné pohorie až kým sa nerozpadol superkontinent Pangea. Vrchy erodovali na jednu pätinu svojej pôvodnej veľkosti. Sú jedným z najstarších existujúcich pohorí na svete.
Electro-industrial

Electro-industrial je hudobný žáner, ktorý sa vyvinul zo žánrov Electronic body music (EBM) a industriálnej hudby v polovici 80. rokov. Kým EBM má minimalistickú štruktúru a čistú produkciu, electro-industrial má hlboký, komplexný a viacvrstvový zvuk. Tento žáner je propagovaný umelcami ako Skinny Puppy, Front Line Assembly a inými, najmä z Európe, Severnej Amerike a Austrálsky. V polovici 90. rokov sa z electro-industrialu odčlenili dark electro a aggrotech. Fanúšikovská základňa je zviazaná s tzv. „rivethead“ subkultúrou (hoci nie každý, kto počúva industrial je rivethead).
Deriváty.
Dark electro.
Dark electro je podobný štýl, vyvinul sa v polovici 90-tych rokov v strednej Európe. Termín opisuje skupiny ako sú yelworC a Placebo Effect a bol prvýkrát použitý v decembri 1992 keď skupina yelworC vydala svoj debutový album "Brainstorming". Štýl bol inšpirovaný electro-industrialom a skupinami The Klinik a Skinny Puppy. Skladby obsahovali zvukové palety z hororov, vrčanie alebo skreslené vokály. YelworC bola hudobná skupina z Mníchova vytvorená v roku 1988 a položila základy dark electro hnutia v skotých 90-tych rokoch a boli prvou skupinou nemeckého vydavateľstva Celtic Circle Productions. V nasledujúcich rokoch dark electro bolo odsunuté techno štýlmi ako aggrotech a futurepop. Iná skupiny v praxi hrajúce temto štýl boli Trial, Evil's Toy, GGFH ("Disease"), Ice Ages &amp; The Electric Hellfire Club.
Aggrotech.
Aggrotech (tiež známy ako hellektro alebo Terror EBM) je vývoj electro-industrialu a dark electra so silným vplyvom hardcore techna, ktorý sa prvýkrát objavil v polovici 90-tych rokoch. Zvuk je typický drsnými štruktúrami piesní, agresívnymi beatmi a militantným, pesimistickým alebo explicitným charakterom. Typické sú skreslené vokály a chrapľavý, drsný alebo syntetický zvuk. Medzi aggrotech umelcov patria Aghast View, Aesthetic Perfection, Unter Null, Alien Vampires, Amduscia, Agonoize, Psyclon Nine, Combichrist, Hocico, Virtual Embrace, Tactical Sekt, Funker Vogt, God Module, Grendel, Aslan Faction, Tamtrum, Asphyxia, Feindflug, Cenobita, Dawn of Ashes, Detroit Diesel, Suicide Commando, X-Fusion, Wumpscut a Cruciform Injection. NoiTekk a Out of Line sú dve Nemecké aggrotech vydavateľstvá. Alfa Matrix je Belgické aggrotech/dark electro/synthpop vydavateľstvo.
Kanadský chodník slávy

Kanadský chodník slávy je chodník, ktorý je ozdobený hviezdami na počesť známych Kanaďanov, podobne ako americký Hollywoodsky chodník slávy. Bol založený v roku 1998 a nachádza sa Toronte v Ontáriu. 
Mená s hviezdami zahrňujú atlétov, trénerov, hercov, režisérov, scenáristov, producentov, spevákov, skladateľov, textárov, spisovateľov, animátorov, modelky a mnohých ďalších. Svoje nominácie na udelenie hviezdy môže zasielať každý kanadský občan a následne päťčlenná porota, vyberie tých, ktorí preukázali profesionálny prínos, sú aktívni viac ako päť rokov vo svojom odbore, prispeli k rozvoju komunity, atď. ďalšou podmienkou je, že ocenená osoba musí prísť na odhaľovací ceremoniál na umiestnenie hviezdy na chodníku.
Gordon Lightfoot

Gordon Lightfoot celým menom Gordon Meredith Lightfoot, Jr. (* 17. november 1938, Orillia, Ontário, Kanada – † 1. máj 2023, Toronto, Kanada) bol kanadský spevák, hudobný skladateľ, textár, gitarista. Jeho piesne natočili desiatky hviezd ako napríklad Elvis Presley, Johnny Cash či Marty Robbins. Za jeho najväčšie hity sú považované piesne „If you could read my mind“, „Carefree highway“, „Rainy day people“, „Early morning rain“ a „The wreck of the Edmund Fitzgerald“. Má hviezdu na Kanadskom chodníku slávy.
Svätopluk Šablatúra

JUDr. Svätopluk Šablatúra (* 7. september 1929, Skalica – † 16. január 2016, Bratislava) bol slovenský dabingový režisér, priekopník slovenského dabingu, pomocný filmový režisér a súdny znalec v odbore filatelistiky.
V roku 1957 založil vo filmových ateliéroch na Kolibe prvé slovenské dabingové štúdio (dovtedy sa slovenský dabing vyrábal mimo Slovenska). Réžii slovenského dabingu sa venoval približne štyridsať rokov. Od samotného počiatku štúdií na Kolibe až po odchod do dôchodku v roku 2000 v Slovenskej televízii.
Režíroval veľké množstvo známych dabingov, vrátane filmu "Snehulienka a sedem trpaslíkov" a "Winnetou III: Posledný výstrel". Jeho prvým režijným debutom v dabingu bol krátkometrážny ruský animovaný film "Miško darebák" ("rus." Мишка задира, Miška zadira) z roku 1956, ktorý režíroval v roku 1957. Počas svojho pôsobenia v dabingu vypracoval aj zborník pod názvom "Umenie dabovať". Pracoval aj ako pomocný režisér v Slovenskom filme, napr. pri filmoch "Kozie mlieko" (réžia Ondrej Jariabek, 1950) a "Pole neorané" (réžia Vladimír Bahna, 1953).
Bol taktiež filatelistom a súdnym znalcom pre známky.
František Novotný

František Novotný môže byť:
Voľby do orgánov samosprávy obcí na Slovensku v roku 2010

Voľby do orgánov samosprávy obcí na Slovensku v roku 2010 alebo hovorovo komunálne voľby v roku 2010 sú voľby poslancov zastupiteľstiev a starostov obcí, mestských častí a primátorov miest, ktoré sa uskutočnili 27. novembra 2010. Celoslovenská volebná účasť dosiahla 49,69% voličov.
Výsledky.
Primátori krajských miest.
Pri voľbách primátorov a starostov SR sa využíva jednokolový volebný systém relatívnej väčšiny, ktorý znamená, že zvíťazí kandidát s najväčším počtom hlasov, pričom nepotrebuje získať nadpolovičnú väčšinu hlasov.
Jan Svěrák

Jan Svěrák (* 6. február 1965, Žatec) je český režisér, scenárista a herec. Jeho otec je scenárista a herec Zdeněk Svěrák. 
Zo života.
Vyštudoval katedru dokumentaristiky na pražskej FAMU. On aj jeho filmy získali množstvo ocenení, vrátane Oscara, Krištáľového glóbusu, Zlatého Glóbusu a Tokyo Grand Prix.
V súčasnosti žije v Prahe.
Somozovci

Somozovci predstavujú rodinný klan diktátorov, ktorého členovia vládli v Nikaragui od r. 1937 do r. 1979. K moci sa dostali vďaka podpore vlády USA pri potláčaní nepokojov namierených proti americkej vojenskej intervencii v Nikarague v 30. rokoch 20. storočia. USA ich výrazne podporovali aj neskôr, takmer až dokonca ich vládnutia, ktoré bolo prerušené Sandinovskou revolúciou. Somozovci nad Nikaraguou vládli buď priamo ako oficiálny prezidenti, alebo z pozadia ako hlavný velitelia ich de facto súkromnej armády, tzv. "Národnej gardy".
Hlavnými predstaviteľmi Somozovej dynastie boli:
Zoznam elektronických hudobných žánrov

Toto je zoznam elektronických hudobných žánrov, ktorý pozostáva zo žánrov elektronickej hudby, tvorených predovšetkým Elektronickými hudobnými nástrojmi alebo elektronickou hudobnou technológiou. Rozdiel je medzi zvukom tvoreným elektromechanicky a tvoreným eletronickou technológiou. Príklady nástrojov, ktoré tvoria zvuk elektromechanicky, môžu byť telharmonium, Hammond organ a elektrická gitara. Čisto elektronické zvuky môžu byť tvorené pomocou nástrojov ako sú Theremin, syntetizátor a počítač.
Vysoké Taury

Vysoké Taury () sú najvyššie pohorie v Alpách na východ od Brennerského priesmyku a zároveň najvyššie pohorie v Rakúsku. Rozprestiera sa v rakúskych spolkových krajinách Salzbursko, Korutánsko, Tirolsko a malou časťou aj v talianskej provincii Bolzano – Horná Adiža.
Na severe je pohorie od Kitzbühelských Álp ohraničené údolím rieky Salzach. Na východe oddeľuje Nízke Taury od Vysokých údolie rieky Mur a priesmyk Murtörl. Südliche Kalkalpen oddeľuje na juhu rieka Dráva a na západe Zillertalské Alpy priesmyk Birnlücke.
Časť územia je chráneným územím ako Národný park Vysoké Taury, ktorý je najväčší v Alpách. Oblasť pohoria je husto zaľadnená, je tu aj najväčší ľadovec v Rakúsku Pasterze.
Delenie.
Orografické delenie v smere od západu na východ:
V južnej časti, mimo hlavného hrebeňa:
Geológia.
Vysoké Taury tvoria tektonické okno (tektonické okno Vysokých Taur), v ktorom vystupujú spod hornín austroalpinika celky penninika. Penninikum aj niektoré celky austroalpinika sú postihnuté vysokou metamorfózou. Tieto horniny sú preto spravidla relatívne pevnejšie a odolnejšie erózii, čo spolu s výzdvihom oblasti spôsobuje, že sú Vysoké Taury najvyšším celkom Východných Álp.
Trancecore

Trancecore (tiež známy ako Hardcore Trance) je kombináciou Trance a Hardcore (predovšetkým Happy hardcore a Freeformu). Obsahuje tvrdé 4/4 beaty melódie a vokály, ktoré sú známe predovšetkým z Uplifting trance. Tempo tohto žánru sa pohybuje okolo 200 BPM.
Trancecore sa môže pliesť s Hardstyle, ale hardstyle je pomalší a má bližšie k Nu style gabber.
Filip Krajinović

Filip Krajinović (; * 27. február 1992, Sombor, Juhoslávia, dnes Srbsko) je súčasný srbský profesionálny tenista. V minulosti bol šiestym hráčom juniorského rebríčka a v roku 2008 sa prebojoval do semifinále juniorských kategórií na Wimbledone a US Open. Do profesionálneho tenisu sa dostal v roku 2009 a účinkuje predovšetkým na turnajoch ATP Challenger Tour.
Berkeley (Kalifornia)

Berkeley () je mesto na východnom pobreží Sanfranciského zálivu v severnej Kalifornii. Na juhu susedí s mestami Oakland, Emeryville na severe s Albany. Východ mesta tvorí hranicu s Contra Costa County, ktorá kopíruje smer pohoria Berkeley Hills. 
V meste sídli Kalifornská univerzita, ktorá je najstaršia zo systému Kalifornských univerzít a národné výskumné stredisko Lawrence Berkeley National Laboratory. Mesto je známe ako jedno z politicky najliberálnejších v krajine, pričom podľa štúdie z roku 2005 bolo tretie. Mesto je známe ako centrum vzdelávania a výskumu, okrem toho sa tu nachádza viacero múzeí a konajú sa festivaly umenia.
Dejiny.
Mesto je pomenované po írskom filozofovi Berkeleym. Prví potomkovia Európanov prišli do oblasti v roku 1776. Univerzita bola založená v roku 1868. Počas rokov 1960 a 1970 prekvitalo v meste hnutie Hippies. Študenti miestnej univerzity viedli národné protestné hnutie proti americkej angažovanosti vo vietnamskej vojne a pre mnohých sa mesto stalo symbolom nesúhlasu.
Veda a výskum.
Berkley je významným miestom výskumu jadrovej fyziky, v urýchľovači častíc tu boli objavené prvé transurány a podľa mesta bol pomenovaný prvok berkélium.
Nórsko na Zimných olympijských hrách 2010

Nórsko na Zimných olympijských hrách 2010 reprezentovalo 99 športovcov v 11 športoch.
Čertovo jezero

Čertovo jezero ( "Teufels-See") je povesťami opradené jazero ľadovcového pôvodu v okrese Klatovy v Plzeňskom kraji v Česku. Nachádza sa na juhovýchodnom svahu Jezerní hory, blízko mesta Železná Ruda (Špičák). Vodná plocha sa nachádza v nadmorskej výške , jej rozloha je a hĺbka jazera dosahuje miestami .
Jazero obklopuje pralesovitý smrekový porast. Ako jediné zo šumavských ľadovcových jazier náleží k povodiu Dunaja.
Ochrana prírody.
Ochrana "Čertova" aj neďalekého Černého jazera začala už v roku 1911 a od roku 1933 sú obe súčasťou národnej prírodnej rezervácie Černé a Čertovo jezero o rozlohe . Vo fytoplanktóne sú zastúpené panciernatky "Peridinium umbonatum" a "Gymnodinium uberrimum" a Žltohnedé riasy "Dinobryon pediforme".
Alchemilka obyčajná

Alchemilka obyčajná ("Alchemilla vulgaris") je liečivá rastlina z čeľade ružovité ("Rosaceae").
Latinský názov pochádza z arabského označenia alchýmie, ktoré hovorí o liečivej hodnote tejto byliny. Alchemilka pochádza z Anglicka, ale v súčasnosti je rozšírená po celom svete. Je to trvalá bylina pokrytá mäkkými chĺpkami, s laločnatými listami. Má žltozelené kvety, tvoriace súkvetia na dlhých stonkách. 
Z rastliny sa zbierajú listy a kvitnúce vrcholky. Používa vnútorne aj zvonka pri hnačkách, ťažkej menštruácii, na výplach ústnej dutiny, pri laryngitíde, pri krvácajúcich ďasnách a ako kloktadlo pri zápale hrtana.
Industriálna hudba

Industriálna hudba alebo Industrial je štýl experimentálnej hudby, ktorý čerpá z provokatívnych tém a narúšania tradičných hudobných postupov. Termín bol vytvorený v polovici 70-tych rokov so založením vydavateľstva Industrial Records skupinou Throbbing Gristle a vytvorením sloganu „industrial music for industrial people“. Všeobecne platí, že štýl je tvrdý a náročný. Webová stránka Allmusic definuje industrial ako „väčšinou drsné a agresívne fúzie rocku a elektronickej hudby“; „spočiatku zmes avantgardných elektronických experimentov (tape music, musique concrète, white noise, syntetizátory, sekvencery, atď.) a punkovej provokácie.“
Prví industriálni umelci experimentovali s hlukom a esteticky kontroverznými témami, hudobne a vizuálne, ako je fašizmus, sérioví vrahovia a mágia. Medzi prominentných industriálnych umelcov patria Throbbing Gristle, SPK, Boyd Rice, Cabaret Voltaire, a Z'EV.
Berkeley

Berkeley môže byť označenie miesta:
Berkeley môže byť aj:
Taxín

Taxín je súhrnný názov pre zmes jedovatých diterpénových alkaloidov z rastlín čeľade tisovité ("Taxaceae"). Taxíny účinkujú ako mitotický jed tým, že interferujú s funkciou mikrotubúl pri delení bunky. Táto vlastnosť sa využíva pri chemoterapii.
Funktronica

Funktronica (niekedy aj electro-funk alebo Nu Funk) je žáner, ktorý bol vytvorený okolo roku 2000 ako odkaz na štýly, ktoré kombinujú funkové beaty a niekedy aj jazzové inštrumentácie s elektronickou hudbou. Rovnako ako termíny funk a electronica, funktronica je voľne definovaný hudobný žáner. Pohybuje sa od kombinácie živých inštumentácií (synkopovaný rytmus, silná basová linka, rytmus gitary ostrý ako britva) s novou technológiou a high-end výrobnými technikami. Tomoto žánru je niekedy pripisovaný termín Organic Techno skupinami ako Zilla a The Disco Biscuits. Skoré vplyvy na nový zvuk funktronicu je skupina z 80-tych rokov Zapp.
Funktronica umelci.
Umelci, ktorí boli citovaný hudobnými kritikmi za umelcov so zvukom funktronicu:
Janowice Wielkie

Janowice Wielkie je turistické mesto v Poľsku v Dolnosliezskom vojvodstve v okrese okres jeleniogórski v rovnomennej gmine. Nachádza sa na hranici Hory Kaczawskie a Hory Janowickie v západnej časti Sudetov.
Žije tu 4230 obyvateľov (4.07.2010).
Gal

Gal, gal, alebo GAL môže byť:
Gravimetria (geofyzika)

Gravimetria je medziodbor geofyziky a geodézie, ktorý študuje tiažové pole Zeme, prípadne iných vesmírnych telies. Meria sa pomocou gravimetrov.
Gravimetria sa obyčajne delí na 2 odbory:
Používané jednotky.
Gravitácia je meraná vo forme tiažového zrýchlenia [g]. Jej jednotkou v sústave SI je meter za sekundu na druhú (skrátene m/s2 resp. m.s-2). V praxi sa však kvôli nízkym meraným hodnotám používa odvodená jednotka µm.s-2. Inou používanou jednotkou je Gal (1 Gal = 10-2 m.s-2 resp. 1 cm × sekunda na mínus druhú). 1 mGal sa teda rovná 10 µm.s-2.
Gravitačná anomália.
Zem nie je dokonalá guľa, ale v dôsledku svojej rotácie je deformovaná do tvaru oblátneho sféroidu, ktorého polárne oblasti sú sploštené, zatiaľ čo oblasti okolo rovníka sú vypuklejšie. Priemer v oblasti rovníka je približne o 20 km väčší ako v oblasti pólov. Zemské gravitačné pole preto musí byť vypočítavané zo sféroidu. Priemerná hodnota tiažového zrýchlenia je v oblasti 45. stupňa zemepisnej šírky asi g = 9,80665 m/s2. Táto hodnota však klesá smerom k rovníku a stúpa smerom k pólom. Celkový rozdiel medzi tiažovým zrýchlením na póloch a rovníku je asi 0,5%.
Tiažové zrýchlenie nie je na všetkých miestach zemského povrchu rovnaké z rôznych dôvodov. Nameraná hodnota tiažového zrýchlenia závisí hlavne od nadmorskej výšky, zemepisnej šírky ale v menšej miere aj od topografie (resp. okolitého reliéfu). Gravitačné anomálie sú rozdiely medzi skutočným gravitačným polom na určitom mieste a priemernými referenčnými hodnotami vypočítanými zo sféroidu. Najbežnejšie používanou v praxi je úplná bouguerova anomália, ktorá je odvodená od hodnoty nameraného tiažového zrýchlenia, korigovaná o viacero hodnôt odvíjajúcich sa od zemepisnej šírky, vplyv okolitého reliéfu, vplyv hypotetickej bouguerovej dosky, guľovité zakrivenie povrchu a iné.
Gravimetria

Gravimetria môže byť:
Majstrovstvá sveta v ľadovom hokeji žien 2011

Majstrovstvá sveta v ľadovom hokeji žien 2011 boli 14. majstrovstvá sveta v ľadovom hokeji žien. Uskutočnili sa vo Švajčiarsku a titul z roku 2009 úspešne obhájili hokejistky Spojených štátov. Prvýkrát v histórii sa elitnej kategórie majstrovstiev zúčastnili aj reprezentantky Slovenska, ktoré obsadili siedme miesto, čím si vybojovali účasť na MS 2012 v americkom Burlingtone.
Termín a miesta konania.
Majstrovstvá sa konali v termíne od 16. do 25. apríla 2011. Dejiskami šampionátu boli:
Účastníci.
Na majstrovstvách štartovalo osem krajín, z toho prvých sedem celkov z posledných majstrovstiev sveta v roku 2009 vo fínskej Hämeenlinne a víťaz I. divízie MS 2009 v rakúskom Grazi Slovensko.
Zoznam účastníkov.
"(v zátvorke je umiestenie na MS 2009)"
Hrací systém a program turnaja.
Skupinová fáza.
Účastníci boli rozdelení do dvoch základných skupín:
Skupina A.
&lt;br&gt;
&lt;br&gt;
Skupina B.
&lt;br&gt;
&lt;br&gt;
Stretnutia o záchranu (vo Winterthure).
Konečný stav série.
 -   2 : 0
Nižšie výkonnostné kategórie.
Ďalších 27 ženských hokejových reprezentácii bojovalo o postup do vyšších divízií a o zotrvanie vo svojich terajších divíziách v týchto piatich výkonnostných kategóriách: 
II. divízia.
 * na šampionát nepricestovala, jej zápasy boli kontumované.
IV. divízia.
Estónsko, ako šiesty účastník IV. divízie, sa odhlásilo z MS.
Techno-DNB

Techno-DNB je silne technom ovplyvnený podžáner drum and bassu, ktorý sa objavil okolo roku 2005.
Štýl.
Je charakterizovaný zámerným prekračovaním hraníc medzi technom a drum and bassom, pomocou vplyvov zo všetkých štýlov techna, trance a niekedy aj house.
Intelligent drum and bass

Intelligent drum and bass ("IDB") (tiež známy ako atmospheric drum and bass, ambient jungle a artcore) je rozšírený výraz pre podžáner drum and bassu s dôrazom na vplyvy lounge, jazzu, a ambientnej hudby. Hudba má zvyčajne veľmi atmosférickú alebo ambientnú kvalitu, s čistým syntetizovaným utlmením a hlbokými basmi. Rhodes piano je silne zastúpené popri ďalších jazz fusion nástrojoch ako gitara, flauta a spev.
LTJ Bukem, šéf Good Looking Records je asi najvplyvnejšou osobnosťou tohto štýlu. Jeho skladba „Demon's Theme“ napísaná v roku 1991 je považovaná za prvú skladbu atmospheric drum and bass.
Jazzstep.
Jazzstep, tiež známy ako jazzy jungle alebo jazz and bass je podžáner drum and bassu, ktorý vznikol v roku 1995. Je to výsledok kombinácie rytmickej drum and bass štruktúry s moderným elektronickým jazz zložením.
Typické melódie tohto žánru sú charakterizované mosadznými zostavami, akustickými nástrojmi, jazzovými váhami a jazzovými rytmami. Súvisiace žánre sú intelligent drum and bass a liquid funk.
Pohon 8 × 8

Pohon 8 × 8 alebo 8WD či 8 × 8 je schéma pohonu osemkolesových vozidiel, pri ktorých je poháňané každé z ôsmich kolies.
Medzi príklady vojenských vozidiel s pohonom 8 × 8 patria fínsky Patria AMV, ruský MAZ-7310 „Uragan“, americký Heavy Expanded Mobility Tactical Truck (HEMTT), česká Tatra T813 alebo nemecká MAN SX séria. Tento pohon bol široko využitý v rámci obojživelných vozidiel Argo.
Vtáčnik (vrch vo Vtáčniku)

Vtáčnik () je najvyšší vrch v rovnomennom pohorí na Slovensku. Nachádza sa v CHKO Ponitrie a veľká časť masívu patrí do národnej prírodnej rezervácie Vtáčnik.
Poloha.
Nachádza sa v centrálnej časti pohoria Vtáčnik, v geomorfologickom podcelku Vysoký Vtáčnik. Leží v hlavnom hrebeni pohoria, ktorým vedie hranica medzi Trenčianskym a Banskobystrickým krajom i okresmi Prievidza a Žarnovica. Vtáčnik je v katastrálnom území obcí Kamenec pod Vtáčnikom a Kľak. 
Súčasťou rozsiahleho centrálneho masívu sú aj juhozápadne ležiaca Kláštorská skala (), západne situovaný Zraz () a severovýchodne ležiace Malá Homôľka () a Veľká Homôľka (). Severozápadne orientované svahy odvodňujú prítoky rieky Nitra, juhovýchodné odvádzajú vodu rieke Hron.
Vrch je ôsmou zastávkou náučného chodníka Vtáčnik, začínajúceho v Gepňárovej doline neďaleko obce Bystričany. Skalné povrchové tvary (kotly, kužele, skalné stupne) bohato zastúpené v celom pohorí vznikli periglaciálnymi procesmi (činnosťou mrazu v priľadovcových oblastiach) alebo rozpadom andezitových prúdov, ktorým ku kráse pomohlo aj zvetrávanie (steny, skalné veže).
Výhľady.
Dominantu okolia pokrýva ihličnato-listnatý les, samotný vrchol je čiastočne odlesnený. Okrem mnohých vrchov v pohorí Vtáčnik, umožňuje výhľad na Štiavnické, Kremnické a Strážovské vrchy, Veľkú i Malú Fatru a Žiarsku i Hornonitriansku kotlinu. Pri výnimočných podmienkach je možné pozorovať Nízke i Vysoké Tatry, no tiež najvyššie vrchy v severnom Maďarsku, alpské vrcholy na severovýchode Rakúska i Lysú horu na severnej Morave.
Diaľnica A4 (Poľsko)

Diaľnica A4 () je diaľnica v Poľsku, ktorá vedie od nemeckých hraníc, kde tvorí pokračovanie diaľnice A4, smerom na východ k ukrajinským hraniciam, kde na ňu nadväzuje cesta M10. Diaľnica leží na trase cesty E40.
Diaľnica A4 je najdlhšou diaľnicou v Poľsku. Celková dĺžka po dokončení bude 670 km. Nachádza sa v južnej časti krajiny a spája mestá Vroclav, Opole, Katovice, Krakov, Tarnów a Rzeszów.
Dejiny.
Trasa z Berlína do Gliwíc bola naplánovaná už za čias Tretej ríše ako "Reichsautobahn 9" (Berlín – Vroclav) a "Reichsautobahn 29" (Vroclav – Gliwice). Niektoré časti boli postavené už počas 2. svetovej vojny a vydržali v pôvodnom stave až do 90. rokov 20. storočia. Neskôr boli modernizované alebo nahradené novou trasou.
Úsek medzi Katovicami a Krakovom bol vybudovaný v rokoch 1983 – 1996 v smere z východu na západ, preto sa na tomto úseku vyskytli zvláštnosti v označení (napr. obrátené číslovanie výjazdov a staničenie, ktoré bolo opravené až v roku 2000).
Ostatné úseky cesty sú budované od roku 1988 a prepokladané dokončenie je plánované na rok 2014.
DAF Trucks

DAF Trucks NV je holandská automobilová spoločnosť divízie PACCAR, ktorá v súčasnosti vyrába nákladné automobily nad 7,5 tony. Hlavnými činnosťami spoločnosti sú hlavne vývoj, výroba, marketing, predaj a servis stredne ťažkých a ťažkých nákladných automobilov. Jej sídlo a hlavná továreň je v Eindhovene. Kabíny a nápravy sú vyrábané v závode Westerlo v Belgicku. Niektoré z modelov kamiónov predávaných pod značkou DAF sú navrhnuté a vyrábané výrobcom Leyland Trucks v ich závode v Anglicku.
História.
V roku 1928 Hubert „Hub“ van Doorne založil spoločnosť "Commanditaire Vennootschap Hub van Doorne's Machinefabriek". Jej spolu-zakladateľom bol Coolen Huenges, majiteľ továrne na ľad a pivovaru. Huegens vlastnil automobil Stearns s posúvačovým bezventilovým motorom Knight a keď motor prestal fungovať, Hub van Doorne bol jediný kto tento motor vedel opraviť. Huegens bol taký spokojný s jeho prácou, že mu ponúkol peniaze, keby chcel Hub začať svoj vlastný obchod. Hub začal pracovať v malej dielni v areáli pivovaru. V roku 1932 spoločnosť, vtedy pod vedením Huba a jeho brata (Wim van Doorne) zmenila svoj názov na "Van Doorne's Aanhangwagen Fabriek" so skratkou "DAF". Coolen Huengens opustil spoločnosť v roku 1936 a spoločnosť bola odvtedy v rukách bratov van Doorne. Do výroby sa vtedy dostal unikátny rozoberateľný príves. Tento príves bol špeciálne vytvorený pre nakladanie a vykladanie železničných kontajnerov, používaných pre kombinovanú cestnú a železničnú dopravu. Kontajner bol dlhý asi tri metre a celková hmotnosť bola 3,5 tony. Výroba týchto prívesov dostala firmu na prvé miesto dodávateľov kontajnerových prívesov na svete. V priebehu [[Druhá svetová vojna|Druhej svetovej vojny]] boli postavené tri [[prototyp]]y nákladných vozidiel. Po druhej svetovej vojne bol veľký dopyt po luxusných autách a nákladných vozidlách a tak firma využila svoju príležitosť a začalo sa tak so sériovou výrobou prívesov a návesov, technické oddelenie pracovalo na prvých [[autobus]]och a vážne sa zvažovalo zahájenie prevádzky továrne na výrobu automobilov. Pozdĺž cesty do mesta [[Geldrop]] bola postavená prvá časť továrne na výrobu podvozkov nákladných áut. V týchto miestach sú výrobné priestory spoločnosti DAF umiestnené dodnes.
V septembri roku [[1949]] začala spoločnosť DAF s výrobou [[nákladný automobil|nákladných automobilov]]. Výroba sa asi po šiestich mesiacoch presťahovala do novej továrne s rozlohou 9,000 štvorcových metrov. Rad nákladných automobilov sa skladal z troch modelov: trojtonové A30, päťtonové A50 a šesťtonové A60. Tieto modely boli poháňané [[zážihový motor|zážihovým motorom]] Hercules a [[vznetový motor|vznetovým motorom]] od spoločnosti Perkinson.
Externé odkazy.
[[Kategória:Výrobcovia nákladných automobilov]]
[[Kategória:Automobily DAF Trucks]]
Junior Eurovision Song Contest 2009

Junior Eurovision Song Contest 2009 bol siedmy ročník Junior Eurovision Song Contest a konal sa v Kyjeve na Ukrajine 21. novembra 2009. Súťaže sa zúčastnilo 13 krajín, členov Európskej vysielacej únie (EBU). Víťazom sa stal Ralf Mackenbach z Holandska s piesňou „Click Clack“. Stal sa zároveň najstarším človekom, ktorý dovtedy vyhral Junior Eurovision Song Contest. Luara Hayrapetyan z Arménska Ekaterina Ryabova z Ruska obsadili spoločne druhé miesto.
Umiestnenie.
Záujem o poriadanie "Junior Eurovision Song Contest 2009" pôvodne prejavili štyri krajiny: Bielorusko, Srbsko, Švédsko a Ukrajina. Švédska TV4 neskôr svoju ponuku stiahla a odstúpila zo súťaže. Po prerokovaní v EBU, usporiadateľské právo hostiť JESC 2009 získala národná televízna spoločnosť Ukrajiny. Ukrajina tiež hostila Eurovision Song Contest 2005, tiež v Kyjeve.
Logo a dizajn.
Pre radosť ľudí je téma dizajnu celej súťaže. Logo "Strom života" alebo "Slnečnicu života" vymyslela Maria Primachenko
Autun

Autun je historické mesto vo Francúzsku v departemente Saône-et-Loire v regióne Burgundsko-Franche-Comté. Leží na rieke Arroux. 
V meste sa do značnej miery zachovali stredoveké hradby s 23 vežami, ktoré stoja na základoch rímskej hradby v dĺžke asi . Z rímskej doby sa zachovali dve brány ("Porte d'Arroux" a "Porte Saint-André"), divadlo pre 17 tisíc divákov a zrúcanina chrámu, podľa tradície zasväteného bohovi Janusovi.
Hlavnou pamätihodnosťou je románska katedrála sv. Lazara na návrší nad starým mestom, vystavaná v rokoch 1120 - 1146 a prestavaná po vypálení Angličanmi roku 1379. V 15. storočí bola postavená aj mohutná stredná veža nad krížením. Z pôvodnej románskej výzdoby sa zachovala aj rada sochárskych detailov, najmä monumentálny tympanón západného portálu s výjavmi Posledného súdu.
Arroux

Arroux je rieka v Francúzsku v regióne Burgundsko. Je pravostranným prítokom Loiry, do ktorej sa vlieva v blízkosti mesta Digoin
Vladislav III.

Vladislav III. môže byť:
Đurađ Branković

Đurađ Branković alebo Juraj Brankovič (srb. Ђурађ Бранковић; * 1377† 24. december 1456) bol srbský despota v rokoch 14271456.
Đurađ nastúpil na trón ako synovec bezdetného despotu Stefana Lazarevića a dvor presídlil do Smedereva. Čoskoro na to, ako nastúpil na trón, padli Kosovo a Metochia do rúk Osmanskej ríše a v roku 1439 pripadlo Osmanom aj Smederevo. Branković utiekol do Uhorska kde už predtým vlastnil rozsiahle majetky. V roku 1444 sa významne podieľal na uzatvorení Segedínskeho mieru medzi Osmanskou ríšou (Murad II.) a Uhorskom (Vladislav I.). Uhorský kráľ Vladislav I. však mierovú dohodu ešte v tom istom roku porušil.
Ódate

Ódate () je japonské mesto v prefektúre Akita na ostrove Honšu, najväčšom ostrove Japonska.
Mesto bolo založené 1. apríla 1951.
Diaľnica A18 (Poľsko)

Diaľnica A18 () je diaľnica v Poľsku, ktorá vedie od nemeckých hraníc, kde tvorí pokračovanie diaľnice A15, smerom na juhovýchod, kde končí na križovatke s diaľnicou A4. Diaľnica leží na trase cesty E36.
Ako A18 je označený iba 7 km dlhý úsek "Golnice–Krzyżowa", vybudovaný v rokoch 1936 až 1938 a modernizovaný v roku 1995. Zvyšných 71 km je označených ako štátna cesta 18 a na A18 bude úsek preznačený až po skončení prestavby.
Dejiny.
Táto cesta vznikla už za čias Tretej ríše ako súčasť "Reichsautobahn 9" (Berlín – Vratislav). Bola postavená v rokoch 1936 – 1938 v polprofile.
V roku 1993 bol na plný profil rozšírený úsek od štátnej hranice po výjazd Królów. V roku 1995 bol zmodernizovaný úsek Golnice – Krzyżowa. V rokoch 2004 – 2006 bol dostavaný druhý jazdný pás vo zvyšnom úseku, pre preznačenie na diaľnicu je však potrebné zmodernizovať pôvodný jazdný pás.
Diaľnica A8 (Poľsko)

Diaľnica A8 () je diaľnica v dolnosliezskom vojvodstve v Poľsku, ktorá tvorí diaľničný obchvat mesta Vroclav. Celá diaľnica je vo výstavbe. Diaľnica by mala z centra mesta odviesť tranzitnú dopravu, ktorá využíva štátnu cestu 5 a štátnu cestu 8. Súčasťou je aj Rędzińský most ponad rieky Odra a Ślęza.
Dejiny.
V roku 2008 boli podpísané zmluvy na výstavbu úsekov Magnice – Lotnisko, Lotnisko – Pawłowice, ako aj Rędzińského mostu. Výstavba by mala byť ukončená začiatkom roka 2011.
Mao Tun

Mao Tun (, , vlastným menom Šen Te-chung, , ; * 4. júl 1896† 27. marec 1981) bol čínsky spisovateľ. Preslávil sa najmä románovou tvorbou.
Šen Te-chung si v dvadsiatych rokoch vybral umelecký pseudonym "Mao-tun" (, ), s významom „"protiklad", "rozpor"“, keďže toto slovo podľa neho výstižne vyjadrovalo napätie medzi protikladnými revolučnými ideológiami svojej doby. Neskôr zmenil jeho priateľ Šeng-tchao Je prvý znak pseudonymu na 茅 (čo je tradičné čínske priezvisko „Mao“), aby ho uchránil pred politickou perzekúciou. 
Život.
Mao študoval v rokoch 1913 – 1916 na Pekinskej univerzite, kde sa naučil po anglicky a zoznámil sa so západnou literatúrou. Po škole sa venoval žurnalistike a roku 1919 sa pridal k Hnutiu štvrtého mája, ktoré otriaslo celou Čínou. V roku 1921 spoluzakladal "Spoločnosť pre štúdium literatúry" () a keď táto spoločnosť prevzala "Mesačník pre romány" (), Mao sa stal jeho hlavným redaktorom.
Od roku 1924 sa venoval revolučnej činnosti v Šanghaji. Keď bola roku 1926 vo Wu-chane ustanovená revolučná vláda, Mao prijal miesto na ministerstve informácií. Roku 1927 Čankajšek revolučnú vládu rozprášil a Mao utiekol do Šanghaja, ktorý spadal pod cudzineckú koncesiu.
V tomto období v ňom rastie túžba literárne zachytiť búrlivú dobu, ktorú prežil, zmarené nádeje a celý osud svojej generácie. V rokoch 1927 až 1928 napísal trilógiu "Zatmenie" (), ktorá ho vyniesla medzi popredných čínskych spisovateľov. V troch románoch opisuje zúfalstvo čínskych intelektuálov nad ich zmarenými nádejami a odsudzuje Čankajškov zásah. V roku 1932 napísal svoje najväčšie dielo, "Polnoc" (). Z tridsiatych rokov pochádza aj jeho sonda do ekonomických vzťahov v čínskej spoločnosti "Jarní hodvábnici" ().
Počas druhej svetovej vojny sa zapojil do protijaponského hnutia. Po založení Čínskej ľudovej republiky sa stal jej prvým ministrom kultúry (1949 – 1964). Roku 1964 bol však kvôli zmene ideológie z pozície zosadený a počas Kultúrnej revolúcie ho podrobili kritike. Revolúciu sa mu však podarilo prežiť a v sedemdesiatych rokoch bol jedným z predstaviteľom tzv. literatúry rán, ktorej nosnou témou bol život za kultúrnej revolúcie.
Literatúra.
Tun Maove dielo obšírne analyzoval slovenský sinológ Jozef Marián Gálik. Medzi Gálikové diela o Tun Maovi patria:
Nuuk Posse

Nuuk Posse je grónska hip-hopová skupina. Vznikla v roku 1985 pod iným menom, v roku 1991 sa premenovali na Nuuk Posse. Rapujú po grónsky, anglicky a dánsky.
Členovia skupiny sú Andreas Hojgaard (beatbox), Lars Sørensen (rap), Peter Motzfeldt (rap, hudba), Henrik Pedersen (rap), Thomas Hansen (rap), and John Olsen (rap, texty). Svoj prvý singel, "Sussa Appinnagu", vydali v roku 1992. Svoj prvý album, "NP", vydali v roku 1995 a v roku 1996 vydali svoj druhý album "Kaataq". 
Koncertovali v rôznych krajinách, napríklad v Nemecku, Švédsku, Španielsku, Belgicku a Kanade, ale nikdy v Dánsku.
Telewizja Polska

Telewizja Polska SA (TVP SA; doslova "Poľská televízia") je verejnoprávna televízna spoločnosť v Poľsku.
Dejiny.
Prvé pokusy o vytvorenie televíznej stanice v Poľsku sa začali v roku 1935. V roku 1939 sa uskutočnilo prvé pokusné vysielanie. Práce však boli prerušené po vypuknutí druhej svetovej vojny.
25. októbra 1952 bol odvysielaný prvý program (hudobno-baletné vystúpenie, trvajúce 30 minút). O tri mesiace neskôr sa začalo pravidelné vysielanie raz týždenne, od roku 1955 trikrát týždenne. V polovici 50. rokov začali vznikať regionálne štúdiá. Až do roku 1960 bola televízia súčasťou Poľského rádia, v tomto roku vznikol „Komitet ds. Radia i Telewizji "Polskie Radio i Telewizja"“. Od 1. februára 1961 vysielala televízia každodenne. V roku 1969 bola otvorená budova na ulici Woronicza, kde TVP sídli dodnes.
2. októbra 1970 začal vysielať druhý program (dnes TVP2). 16. marca 1971 bol odvysielaný prvý farebný program v štandarde SECAM.
V roku 1992 bola zmenená skratka z TP na TVP a začal vysielať program TVP Polonia pre Poliakov, žijúcich v zahraničí. Zároveň sa TVP definitívne oddelila od Poľského rádia. V roku 1995 prešlo vysielanie na štandard PAL.
Po roku 2000 začalo vysielanie viacerých tematických staníc (šport, kultúra, história). V roku 2008 bola predstavená prvá stanica, vysielajúca vo vysokom rozlíšení.
Das Boot (skladba)

„Das Boot“ je skladba nahraná nemeckým dance projektom U96. Bol to debutový singel z rovnomenného albumu a bol vydaný v roku 1991. Singel sa stal #1 v Rakúsku, Švajčiarsku, Nemecku a Nórsku a bol hitom prvej desiatky vo Francúzsku a Holandsku. Pieseň bola predmetom viacerých remixov počas rokov.
Rebríčky a predaje.
Vrcholové pozície.
1 "Das Boot II"
2 "Das Boot 2001"
Das Boot (album)

Das Boot je prvý album nemeckej dance skupiny U96, vydaný v roku 1992. Skladba „Das Boot“ je coververziou soundtracku k nemeckému filmu "Das Boot", ktorý zložil Klaus Doldinger. Názov skupiny "U96" je odkazom na film.
Das Boot

Das Boot môže byť
Miroslav Kováč (generál)

Generálmajor Ing. Miroslav Kováč (* 23. február 1958, Martin) je slovenský generál vo výslužbe. V roku 2007 bol ustanovený do funkcie veliteľa Síl výcviku a podpory ozbrojených síl SR.
Život.
V roku 1981 absolvoval Vojenskú vysokú školu vo Vyškove na Morave a zároveň bol menovaný do hodnosti poručík ako vojak z povolania. Následne vykonával základné veliteľské funkcie v tankovom vojsku. Po ukončení postgraduálneho štúdia na Vojenskej akadémii A. Zápotockého v Brne bol v roku 1990 ustanovený do funkcie na operačnom oddelení veliteľstva divízie v Prešove.
Po zániku Česko-Slovenska sa v roku 1993, stal náčelníkom operačného oddelenia na veliteľstve 2. armádneho zboru v Prešove. Od roku 1997 do roku 1999 absolvoval jazykový kurz a štúdium na Veliteľskej akadémii generálneho štábu v Hamburgu (NSR). Po ich absolvovaní sa stal v roku 2002 veliteľom 1. mechanizovanej brigády v Prešove. V tejto funkcii ho prezident SR v roku 2003 vymenoval do prvej generálskej hodnosti brigádny generál. Od roku 2005 vykonával funkciu zástupcu veliteľa Pozemných síl OS SR v Trenčíne a v roku 2006 funkciu náčelníka Štábu personálneho manažmentu na generálnom štábe v Bratislave. V roku 2010 svoju vojenskú kariéru ukončil vo funkcii veliteľa Síl výcviku a podpory ozbrojených síl SR v Trenčíne.
Ovláda anglický, nemecký a ruský jazyk.
Vyznamenania.
Za službu vlasti, Čestný odznak OS SR, Za vernosť OS SR, Za službu v mierových pozorovateľských misiách, Pamätná medaila ministra obrany a ďalšie.
Externé odkazy.
Fotografia
Ženská štvorhra na Moorilla Hobart International 2010

Ženská štvorhra na Moorilla Hobart International 2010 sa hrala ako súčasť Moorilla Hobart International 2010 od 10. januára do 16. januára. Víťazkami sa stali Taiwančanka Čuang Ťia-žung a Češka Květa Peschkeová, ktoré vo finále porazil taiwansko-rumunský pár Čan Jung-žan, Monica Niculescová 3-6, 6-3, 10-7.